钦定古今图书集成/方舆汇编/边裔典/第115卷 > 《军回》前人
## 钦定古今图书集成/方舆汇编/边裔典/第115卷 > 《军回》前人

两行旌斾引鸣笳，万骑宵严不敢哗。隔岸水声冲石
响，罩山云脚受风斜。孤村月落时闻犬，古塞春残不
见华。归骑莫嫌征路滑，凉风吹雨洒尘沙。

隋杨素《出塞诗》，“荒塞空千里，孤城绝四邻，树寒偏易
古，草衰恒不春。”

唐崔湜《边愁》诗：“九月蓬根断，三边草叶腓。风尘马变
色，霜雪剑生衣。”

岑参《过酒泉》诗：“黄沙西际海，白草北连天。”

贺知章《送人之军中》诗：“陇云晴半雨，边草夏先秋。”
杜甫《秦州杂诗》：“塞垣风落木，客舍雨连山